Document ID: /roh_data/filtered/Bilingualer_Corpus_interleaved-it-rm.jsonl.gz/1210

This is a text translated from Italian to Rumantsch Grischun.
Il Cantone acquista immobile per il collocamento di richiedenti l'asilo a Valzeina

Il Cantone dei Grigioni acquista nel Comune di Valzeina l'immobile "Flüeli" come alloggio per richiedenti l'asilo. La data esatta della presa in consegna non è ancora stata stabilita. Il Comune è stato informato del progetto.

L'immobile "Flüeli" a Valzeina è stato acquistato dal Cantone dei Grigioni per il collocamento di richiedenti l'asilo. Si intende gestire questo immobile come alloggio collettivo per richiedenti l'asilo, dove collocare e assistere da 40 a 50 persone. L'Ufficio per questioni di polizia e di diritto civile dei Grigioni, quale servizio competente, intende porre in esercizio questo centro nel corso del 2007.

In relazione alla riorganizzazione del collocamento dei richiedenti l'asilo e delle misure di risparmio della Confederazione, il Cantone dei Grigioni si è visto indotto a cercare nuovi alloggi per i richiedenti l'asilo. L'Ufficio per questioni di polizia e di diritto civile necessita di quattro alloggi collettivi per l'attuazione del progetto di collocamento. I centri di Lenzerheide e di Valzeina completano gli alloggi collettivi già esistenti di Coira e di Schluein. L'immobile "Flüeli" a Valzeina, che prima veniva gestito come centro di vacanze, era in vendita e ben si adatta ad essere utilizzato come alloggio collettivo per richiedenti l'asilo.

Dopo che il Gran Consiglio ha approvato il credito aggiuntivo nella sessione di dicembre, questo immobile è stato acquistato in data odierna.

L'immobile Flüeli a Valzeina rimpiazza il centro Foral di Coira, che verrà chiuso alla fine del 2007 per ragioni economiche.

Organo: Dipartimento di giustizia, polizia e sanità

Fonte: it Dipartimento di giustizia, polizia e sanità

Data: 06.12.2006

Il chantun cumpra ina immobiglia a Valzeina per collocar requirentas e requirents d'asil

En la vischnanca da Valzeina cumpra il chantun Grischun l'immobiglia "Flüeli" sco alloschi per requirentas e per requirents d'asil. Il termin exact da l'avertura n'è anc betg fixà. La vischnanca è vegnida orientada davart il project.

Il chantun ha cumprà l'immobiglia "Flüeli" a Valzeina per collocar requirentas e requirents d'asil. Igl è planisà da manar questa immobiglia sco alloschi collectiv e da collocar e d'assister là 40 fin 50 persunas. Sco post da servetsch cumpetent ha l'uffizi da fatgs da polizia e da dretg civil dal Grischun planisà d'avrir quest center en il decurs da l'onn 2007.

En connex cun la reorganisaziun da la collocaziun da requirentas e da requirents d'asil sco er en connex cun las mesiras da spargn da la confederaziun è il chantun Grischun sa sentì obligà da tschertgar novs alloschis per requirentas e per requirents d'asil. L'uffizi da fatgs da polizia e da dretg civil dal Grischun basegna quatter alloschis collectivs per realisar il concept da collocaziun. Ils centers da Lai e da Valzeina cumpletteschan ils alloschis collectivs existents da Cuira e da Schluein. L'immobiglia "Flüeli" a Valzeina, che vegniva duvrada pli baud sco chasa da vacanzas, era venala ed è adattada fitg bain sco alloschi collectiv per requirentas e per requirents d'asil.

Suenter ch'il cussegl grond ha approvà il credit posteriur necessari durant la sessiun da december, è questa immobiglia vegnida cumprada questa mesemna.

L'immobiglia "Flüeli" a Valzeina remplazza il center Foral a Cuira. Quel vegn serrà la fin da l'onn 2007 per motivs economics.

Gremi: departament da giustia, polizia e sanitad

Funtauna: rg departament da giustia, polizia e sanitad

Data: 06.12.2006